**OZ ATĎ, Dukelských hrdinov 33/9, 965 01 Žiar nad Hronom, IČO 42187982**

**Milí táboroví rodičia,**

**milé táborčatá,**

Dovoľte mi osloviť Vás v mene organizátorov **Letného divadelného tábora** v **Štiavnických Baniach**. Náš tábor bude v avizovanom termíne od **19. do 29. júla 2015** v novom priestore **Chata ASSISI v** Štiavnických Baniach. Je tu nádherná príroda a k dispozícii máme až 3 jazerá. <http://www.farar.inky.sk/Assisi.htm>

Aj v tomto roku plánujeme naše osvedčené tvorivé dielne pod vedením známych lektorov:

* Dielňa pantomímy –  Miro Kasprzyk
* Dielňa žonglovania – Pavel Surový
* Dielňa tanca – Pavlína Mikulíčková
* Dielňa výtvarných prác – Saša Frajkorová a Vanda Babjaková
* Dielňa tvorivej dramatiky – Gabika Rajniaková a Elégia Štrbová
* Dielňa relaxu – Miriam Berkley z Kanady

Vedúcimi detských skupín sú skúsení táborníci – Daniela Szeghő, Lukáš Javoš, Naďa Bělková, Nika Vrtíková, Filip Hajduk a ako zdravotník na nás dohliadne Vlado Králik.

Tento rok začneme nový typ táborových tém a to príslovia a porekadlá. Tohoročná **téma je: Ako sa do hory volá, tak sa z nej ozýva.**

Cieľom tábora nie je len rozvoj divadelných zručností u detí, ale aj ich sociálne zručnosti, empatia a kreativita. Pridanou hodnotouje rozvoj metaforického a morálneho vnímania u detí. Samozrejme aj toho roku sa budeme snažiť vám predviesť záverečné predstavenie na konci tábora, pričom je našim cieľom, aby všetky deti vystupovali a cítili sa príjemne pri tom. ☺

**Cena za skvelých 10 táborových dní je 190 €, pričom dúfame, že opäť dostaneme finančnú podporu Ministerstva kultúry SR. ☺**

V cene je pritom zahrnutá strava 5 x za deň, zdravotnícka služba skúseným záchranárom priamo v tábore, základné úrazové poistenie, bohatý voľno-časový program a kvalitná výučba v jednotlivých dielňach. Videá a fotografie z  predošlých rokov nájdete na:

<http://festivalpan.sk/letny-tabor/2014/>

<http://festivalpan.sk/letny-tabor/2013/>

<http://festivalpan.sk/letny-tabor/2012/>

<http://festivalpan.sk/letny-tabor/2010/?video>



Ak chcete svojmu dieťaťu pripraviť na leto skvelé zážitky uprostred veselej a skúsenej partie divadelníkov, vyplňte priloženú prihlášku a zašlite do 31. mája 2015 na adresu:

obcianskezdruzenieatd@gmail.com

alebo

Natália Novotná

OZ ATĎ

Dukelských hrdinov 33/9

965 01 Žiar nad Hronom

Súčasne do rovnakého termínu uhraďte zálohu 100 € na účet OZ ATĎ (bankovým prevodom, nie vkladom)

– číslo účtu: **2714577855/0200**

- ako **variabilný symbol** uveďte **rodné číslo** dieťaťa

- do správy pre prijímateľa uveďte meno dieťaťa

Bez zaplatenia zálohy nebude prihláška akceptovaná.

Po skúsenostiach z predchádzajúcich ročníkov sme stanovili maximálny počet účastníkov na 65 detí. Pri vyššom počte prihlášok sa bude zohľadňovať termín podania prihlášky a zaplatenia zálohy.

Ďalšie informácie získate na <http://festivalpan.sk/letny-tabor/2015>

V prípade akýchkoľvek otázok nás neváhajte kontaktovať – mailom na vyššie uvedenú adresu, či telefonicky na čísle 0905 552 576.

S pozdravom a želaním skvelého leta

Mgr. Natália Novotná

hlavná vedúca tábora

 0Z ATĎ

